CELEX: 32009R0202
Language: bg
Date: 2009-03-16 00:00:00
Title: Регламент (ЕО) № 202/2009 на Комисията от 16 март 2009 година за изменение на Регламент (ЕО) № 600/2005 по отношение на употребата на препарати от Bacillus licheniformis DSM 5749 и Bacillus subtilis DSM 5750 в комбинирани фуражи, съдържащи лазалоцид натрий (Текст от значение за ЕИП)

17.3.2009   
            
            
               BG
            
            
               Официален вестник на Европейския съюз
            
            
               L 71/8
            
         
      РЕГЛАМЕНТ (ЕО) № 202/2009 НА КОМИСИЯТА
   
   от 16 март 2009 година
   за изменение на Регламент (ЕО) № 600/2005 по отношение на употребата на препарати от Bacillus licheniformis DSM 5749 и Bacillus subtilis DSM 5750 в комбинирани фуражи, съдържащи лазалоцид натрий
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешително за употребата на добавки при храненето на животните, наред с основанията и процедурите за издаването на такова разрешително.
            
         
               (2)
            
            
               Препаратът от Bacillus licheniformis DSM 5749 и Bacillus subtilis DSM 5750 принадлежи към групата „микроорганизми“ и беше разрешен без ограничение във времето в съответствие с Директива 70/524/ЕИО на Съвета (2) като фуражна добавка за хранене на свине майки с Регламент (ЕО) № 1453/2004 на Комисията (3), за хранене на пуйки за угояване и на телета на възраст до три месеца с Регламент (ЕО) № 600/2005 на Комисията (4), изменен впоследствие с Регламент (ЕО) № 2028/2006 (5), и за хранене на свине за угояване и на прасенца с Регламент (ЕО) № 2148/2004 на Комисията (6). Посочената добавка след това беше вписана в Регистъра на фуражните добавки на Общността като съществуващ продукт в съответствие с член 10 от Регламент (ЕО) № 1831/2003.
            
         
               (3)
            
            
               В съответствие с член 7 от Регламент (ЕО) № 1831/2003 беше подадено заявление за изменение на разрешителното за този препарат, за да се позволи употребата му във фуражите, съдържащи кокцидиостатика лазалоцид натрий при пуйки за угояване. Посоченото заявление беше придружено от данните и документите, изисквани съгласно член 7, параграф 3 от посочения регламент.
            
         
               (4)
            
            
               В своето становище от 22 октомври 2008 г. Европейският орган за безопасност на храните стигна до заключението, че съвместимостта на добавките Bacillus licheniformis DSM 5749 и Bacillus subtilis DSM 5750 с лазалоцид натрий е установена (7).
            
         
               (5)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (6)
            
            
               Поради това Регламент (ЕО) № 600/2005 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 600/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 март 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1. Директива, отменена с Регламент (ЕО) № 1831/2003.
   
      (3)  ОВ L 269, 17.8.2004 г., стр. 3.
   
      (4)  ОВ L 99, 19.4.2005 г., стр. 5.
   
      (5)  ОВ L 414, 30.12.2006 г., стр. 26.
   
      (6)  ОВ L 370, 17.12.2004 г., стр. 24.
   
      (7)  Научно становище на Групата по добавките и продуктите или веществата, използвани при храненето на животни (FEEDAP) по искане на Европейската комисия относно съвместимостта на микробния продукт Bioplus 2B (Bacillus licheniformis и Bacillus subtilis) с лазалоцид натрий. The EFSA Journal (2008) 841, стр. 1—7.
   
      ПРИЛОЖЕНИЕ
      В приложение III към Регламент (ЕО) № 600/2005 вписването за E 1700, Bacillus licheniformis DSM 5749 и Bacillus subtilis DSM 5750 се заменя със следното:
      
         
                     № на ЕО
                  
                  
                     Добавка
                  
                  
                     Химична формула, описание
                  
                  
                     Вид или категория на животното
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Краен срок на разрешителното
                  
               
                     CFU/kg пълноценен фураж
                  
               
                     Микроорганизми
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (в съотношение 1/1)
                  
                  
                     Смес от Bacillus licheniformis DSM 5749 и
                     
                        Bacillus subtilis DSM 5750 с минимално съдържание на 3,2 × 109 CFU/g добавка (1,6 × 109 от всяка бактерия)
                  
                  
                     Пуйки за угояване
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     В упътването за употреба на добавката и премикса да се посочат температурата на съхранение, срокът на годност и стабилността при гранулиране.
                     Може да се използва в комбинираните фуражи, съдържащи следните разрешени кокцидиостатици:
                     диклазурил, халофугинон, моненсин натрий, робенидин, мадурамицин амоняк и лазалоцид натрий.
                  
                  
                     Без ограничение във времето
                  
               
                     Телета
                  
                  
                     3 месеца
                  
                  
                     1,28 × 109
                     
                  
                  
                     1,28 × 109
                     
                  
                  
                     В упътването за употреба на добавката и премикса да се посочат температурата на съхранение, срокът на годност и стабилността при гранулиране.
                  
                  
                     Без ограничение във времето“